Transformácia Lospora v nádej života

Autor

Vydavateľ

Licencia

Vydanie

Autor obálky

Slavomír Suja

Greenie knižnica

CC-BY-NC-ND

Prvé (2023)

Slavomír Suja

O knihe

Zánik. Smrť. Utrpenie.

Definícia kozmu rútiaceho sa do záhuby. No na katastrofu nemôže prizerať mnoho duší. Medzi nimi i živé planéty. Nanešťastie stoja proti presile pradávnych zákonov. Ako zastavia zánik kozmu? Kto z nich nájde cestu?

Transformácia Lospora v nádej života

Spánok. Vznášanie vedomia, útržky halucinácii, aj slabé hlasy. Rozhovory duši. Putujú skrz energetické žily univerza. Udávajú sneniu hororový nádych. Odkedy kozmos omotali chápadlá temných Plieniteľov. Zmietanie v chaose a večných konfliktoch.

Civilizácie vedú vojny medzi sebou. O životný priestor. Niekedy uspejú. Inokedy nie. Za nimi nastúpia iné. Často agresívnejšie. Ničia zbraňami čoraz vyspelejšími. Bez konca.

My živé planéty nečinne prizeráme tej hrôze. Pritom máme prostriedky zmeniť záhubu vesmíru. Filozofia tribunálu najstarších nesúhlasí. Odsudzuje na dlhé obdobia spánku každého, kto oponuje. Darmo predkladáme poniektorí silné argumenty.

Sny vytiahnu spomienku. Žiarivá kruhová sieň hostí tisícky svetelných orbov. Sudcovia rozostavaný stupňovito. Previnilec pod nimi pôsobí bezvýznamne. Ja som tým previnilcom. Aktívny zásah proti rase na mojom povrchu. Viedli vojny bez konca. Drancovali podpovrchové priestory. Sériou zemetrasení dávam najavo prvé varovanie. Druhá výstraha, výbuchy sopiek, nasledovalo o mesiac. Nepočúvli. Tretíkrát už pocítili bes rodnej zeme. Odpor voči nim. Úplne vyhladenie civilizácie. Nechcem hostiť už žiadnych obyvateľov. Podmienky existencie životných foriem zanikajú.

Predvolali ma. Tým začalo obhajovanie. Rozsudok možno zvrátim.

„Obvinený Lospor porušili ste naše zákony. Zviditeľnenie existencie živých obežníc je zakázané. Rovnako vyhubenie obyvateľov. Usmerňoval ste nepriamo dianie nekonečnej existencie," hrmí tisícnásobná ozvena.

„Tribunálu činy priznávam. Objasnenie jednoduché. Smrť putuje medzi hviezdami. Nezasiahne len humanoidné formy. Napokon pokorí i domov. Ničivé zbrane nevídané. Nemôžeme prizerať. Čin rovný samovražde. Toľko k dôvodu konania," formulujem obhajobu.

Spoločný jazyk zložitý. Pletený obrazmi, emóciami alebo scénami. Tvoria frázy. Znaky. Zápis zaznamenávajú steny. Vyhľadaním konkrétnej udalosti predchádza žiadosť. Aktivácia špecifických symbolov stvorí samotnú spomienku. Nehmotný hologram.

„Porušenie zákonov. Vyzradenie pravdy o nás. Risk životov mladých mračien. Nezrod," zaznie zborový hlas.

Tieto úvahy ma naštvú do nepričetna :„Dookola. Bludný kruh strachu. Nezrodia ani v prípade zániku domoviny. Málo času, kým nastane apokalypsa. Utrpenie nekonečné. Zánik definitívny".

Sudcovia náhle zafarbili prejav do červena. Pulzovanie orbov prezrádza hnev: „Neopovažujte poučovať. Priznanie vedomého činu. Trestom spánok. Tisíc obehov okolo hviezdy dlhý. Druhé upozornenie. Tretím odobratie energie do obdobia nových generácií. Desaťtisíce stáročí. Snívajte o poučení".

Oponovať nestíham. Verdikt znamená okamžité použitie. Bleskovou cestou skrze žily kozmu poslaný späť. Obklopený čiernou bezodnou prázdnotou.

Momentálne neviem, koľko času ubehlo. Sen spomienkou zmizol. Netrvá dlho pocítiť udalosť nezvyčajného charakteru. Je silná. Odráža dianie obrovskou spleťou vláken. Podľa útržkov snov vnímam blízkosť flotíl lodí. Miliardy plavidiel plne vyzbrojených. Prestrelka svetiel. Zánik bytosti. Utrpenie.

Neľutujem ich. Spôsobili si to sami. Nech teda trpia. Vyhubia navzájom tú pliagu. Odstránia ďalší nádor agresie. Prianie dostatočne veľké a úprimné.

Boj neďaleko mňa putuje sťaby búrka. Točí oko pokoja a znova naberá intenzitu. Nakrátko stratím spojenie. Zachytávam halucinácie. Udržať sústredenie zložitou činnosťou. Rozpoznať dve odlišné prejavy. Skreslené momenty udalostí alebo vízie vedomia.

Spojenie obnovené. Boj prebieha naplno. Evidujem zbrane, aké nedokážem popísať. Účinky nepredstaviteľné. Ešte niečo. Krik. Mračno formujúce mladú planétu zasahujú zblúdilé strely. Niet pomoci. Trpí. Zomiera krutou smrťou. Častice diskovitého srdca interagujú náhodnými javmi. Tvoria anomálie aj drobné červie diery. Občas obklopené materiálom explózií.

„Pokoj, bratku. Bude dobre. Vznikneš niekde inde. Snáď na lepšom mieste," prehovorím s vypätím síl.

„Mám strach. Nechcem zomrieť. Pomôž. Ničia ma. Brutálne muky. Prečo ja. Kvôli čomu toľko zla," znejú posledné slová bytosti. Zmĺkne. Navždy. Krátko vnímal, ale za ten čas okúsil iba bolesť. Hnev mnou lomcuje. Preklínam barbarov. Tisíckrát prosím vyššiu silu o moc pomstiť brata.

Nečakaná reakcia intenzívnych lúčov vytvorí rázovú vlnu. Iskriacu kryštálmi. Plnú farieb. Bleskov. Plazma horí i chladí. Vortexy nasávajú ďalšiu hmotu. Zanedlho má zasiahne. Zmierenie s osudom. Aspoň to bude rýchle. Možno bezbolestné.

Napodiv pohltenie necítim odlišne od bežného stavu. Pochybujem, či vôbec evidujem skutočnosť. Nabijaný neznámou energiou precitnem zo spánku. Vnútorný okraj pohlcuje rozľahlé územie. Vibruje napätím. Rezonuje intenzívnejšie, než doteraz poznané. Zákonitosti padajú, akoby ani neexistovali. Podivné. Fascinujúce. Tisíce otázok zmietajú mysľou. Otázka najdôležitejšia. Môžem jav využiť vo svoj prospech? Vykoreniť pôvodcu agresívneho smerovania rás? Plienitelia bolo ich meno. Tam to všetko začína. Vznikli skôr než ja. Pamätám si obdobie, kedy vzlietli ku hviezdam. Vtedy začali drancovať.

Vypočutie úvah. Prianie naberá plné obrátky. Kolaps medzihviezdnych aviónov tvorí vzdúvajúce sa vlny. Priestor premieňajú nečakaným spôsobom. Formujú obriu kryštalickú kapsulu. Pokryjú moju povrchovú vrstvu. Jaskyňami prenikajú dovnútra. Infikujú Ohnivé srdce. Menia ma. Necítim bolesť. Iba mravčenie. Ohromné dávky nekončiaceho prílevu potenciálu. Kŕmení výživnou stravou transformujem. Výsledok neznámy. Nepredvídateľný. Totálny.

Divy pokračujú. Stred kapsule zažiari svetlom. Prudko stúpa teplota. Nasledujú turbulentné vlny. Tieto za neškodné nemôžem nazvať. Trhajú. Bolia. Pália. Oslepený strácam vedomie. V domnienke zániku čakám čokoľvek. Trvanie sotva pol rotácie.

Rozhliadnutie po precitnutí pripraví šok. Existujem znova na počiatku zrodu. Rýchly prehľad ukáže obdobie pred Plieniteľmi. Nástup agresie zatiaľ nenastal. Rada planét netuší nič o vzdore. Neexistuje trest. Navyše disponujem odlišným jadrom života. Dáva mi plno síl. Nabíja ma.

Prosby boli vypočuté. Získavam moc zmeniť osud. Nepremárnim šancu. Začínam okamžite. Prvé odhalenie dáva poznatok možnosti neustáleho pohybu. Čas nehrá rolu. Kým existujem, môžem ovplyvňovať činy. Manipulovať civilizáciami, ktoré hostím. Potrebujem plán. Dôsledný, neodhaliteľný ale účinný. Teórie prichádzajú rovnako s neúspešným prevedením. Napokon nápad tvorí počiatok. Sformovať pevné odrazové body pomocou myslí. Vstupovať do snov. Podmieňovať zvyklosti. Nepatrne podsúvať impulzy.

Najdôležitejšie je vymanenie sa spod zákonov živých planét. Transformovať nad existenciu zväzujúcich zákonitostí. Byť mimo pôsobenia vesmírnych bublín.

Vzniká projekt Srdce kozmu. Prvou etapou k cieľu a dlhou náročnou cestou na zastavenie Plieniteľov.

Prequel ku knihe Posledná vojna: Príchod Plieniteľov

Vážený čitateľ. Dovoľ nám predstaviť sa. Sme manželia Slavomír a Lenka Sujovci. Možno nás poznáte zo série kníh Akáša.  Tvoríme diela už nejakých pár rokov. Spoločne sa dopĺňame v tvorbe kníh. Našim vydavateľstvom, kde nás nájdete, je MEA2000.eu. CD ebooky aj E-book posielaný na email, dáva poznať špecifikáciu vydavateľstva. Je to tak! Elektronické knihy sú budúcnosťou! Vynikajúcou alternatívou oproti tradičným knihám. Na cestách len otvoríte smartphone alebo tablet a pohodlne čítate. Hocikde. Hocikedy. Veríme že sa Vám bude poviedka páčiť. Budete zvedaví na pokračovanie a zaobstaráte si novinku. Tu je pár slov o knihe Posledná vojna: Príchod Plieniteľov:

Tmavý a tichý vesmír. Iba jas hviezd. Zrazu sa v diaľke objavil jasný kužeľ svetla. Vytvorila sa biela diera. Z bielej diery vzišiel ďalší záblesk svetla. Nebol to prirodzený jav, ale signál obsahujúci kvantum dát. Vysielal vo všetkých smeroch a dosahoval každého kúta vesmíru. Signál neobsahoval žiadny obraz ani zvuk. Bol to iba tok informácií prenášaných na najzákladnejšej úrovni existencie. Bol to univerzálny jazyk kvantovej mechaniky. Každé inteligentné bytie bolo schopné dekódovať signál a pochopiť jeho obsah.

„Som Posol. Bol som svedkom celej epochy univerza od jeho vzniku až po jeho koniec. Videl som každý smer, ktorým sa vyvíjal a každú možnosť, ktorá sa otvorila. Touto správou chcem zdieľať svoje poznanie a múdrosť s rasami, ktoré ju obdržia. Chcem im pomôcť postupovať podľa krokov, ktoré vo výsledku spoja všetky rasy v harmonickom celku. Univerzum je živý organizmus. Každá rasa je jeho bunkou. Každá bunka má svoju úlohu a potenciál. Každá bunka je spojená s ostatnými bunkami cez neviditeľné vlákna energie. V tejto správe nájdete sériu inštrukcií, ktoré vám pomôžu dosiahnuť tento cieľ. Sú to jednoduché kroky, ktoré môžete urobiť každý deň vo svojom živote. Sú to kroky, ktoré zmenia váš pohľad na seba samých, na ostatné rasy a na univerzum.“

Tak začína príbeh o utajenej rade, ktorej členovia nasledujú pokyny Posla a snažia sa ovplyvňovať osudy svetov podľa svojej vízie. Budú musieť čeliť mnohým prekážkam a nepriateľom - vrátane hrozby Plienitelov - ničivých bytostí. Budú musieť použiť všetky svoje schopnosti a technológie - vrátane rovnakej sily, ktorou Posol vyrovnal závažia univerza - aby zachránili vesmír pred skazou. Toto je sci-fi román plný akcie, napätia a dobrodružstva.

Naše knihy: https://www.martinus.sk/authors/slavomir-suja

Fb skupina Akáša: Jemnohmotné záležitosti astrálnych sfér